**NAZIV ŽUPANIJE: ZADARSKA ŽUPANIJA**

**NAZIV ŠKOLE: Osnovna škola Poličnik, Poličnik**

**Adresa: Dr. Franje Tuđmana 68, 23241 Poličnik**

**OIB: 86167692008**

**RKP: 12892**

**MB: 03112764**

**KLASA: 400-01/25-01/1**

**URBROJ: 2198-1-37-25-2**

**U Poličniku, 07. listopada 2025.godine**

**OBRAZLOŽENJE FINANCIJSKOG PLANA**

**OŠ POLIČNIK, Poličnik za 2026. s projekcijama za 2027. i 2028. godinu**

**Uvod-sažetak djelokruga rada proračunskog korisnika**

Osnovna škola „ Poličnik“, obavlja djelatnost osnovnog obrazovanja, sukladno Zakonu o odgoju i obrazovanju u osnovnoj i srednjoj školi te Statuta škole. Osnovno obrazovanje obuhvaća opće obrazovanje i druge oblike obrazovanja djece i mladih. Na temelju javnih ovlasti Škola obavlja sljedeće poslove: - upise i ispise iz škole s vođenjem odgovarajuće evidencije i dokumentacije - organizaciju i izvođenje nastave i drugih oblika odgojno-obrazovnog rada s učenicima i vođenje odgovarajućih evidencija - vrednovanje i ocjenjivanje učenika i vođenje odgovarajuće evidencija o tome i vođenje evidencija o učeničkim postignućima - izricanje pedagoških mjera i vođenje evidencija o tim mjerama - organiziranje predmetnih i razrednih ispita i vođenje evidencije o njima - izdavanje javnih isprava - izdavanje potvrda - upisivanje podataka o odgojno-obrazovnom radu u e–maticu – zajednički elektronički upisnik ustanova.

Odgoj i osnovnoškolsko obrazovanje ostvaruje se na temelju nacionalnog kurikuluma, nastavnih planova i programa i školskog kurikuluma. Škola radi na temelju školskog kurikuluma i godišnjeg plana i programa.

Nastava je organizirana u jednoj smjeni u petodnevnom radnom tjednu, u MŠ Poličnik i u četiri (4) Područne škole: PŠ Visočane, PŠ Suhovare; PŠ Rupalj; PŠ Lovinac. Školu polazi 215 učenika.

**Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika ( seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, kroz školske projekte, priredbe te manifestacije u školi i šire,
* poticanje na sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* organiziranje zajedničkih aktivnosti učenika i učitelja tijekom izvannastavnih aktivnosti

**Zakonske i druge pravne osnove**

1.Zakon o odgoju i obrazovanju u osnovnoj i srednjoj školi, NN br. 87/08, 06/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 151/23, 156/23

2. Zakon o ustanovama, NN br. 76/93, 29/97, 47/99, 35/08, 127/19, 151/22

3. Zakon o proračunu NN br. 144/21

4. Pravilnik o proračunskom računovodstvu i računskom planu NN br. 158/2023

5. Proračun Zadarske županije

6. Odluka o izvršenju proračuna Zadarske županije

7. Upute za izradu i dostavu prijedloga proračuna i financijskih planova upravnih tijela, proračunskih i izvanproračunskih korisnika Zadarske županije za razdoblje 2026.- 2028. godine

8. Godišnji plan i program rada za školsku godinu OŠ Poličnik za 2025./2026. godine

9. Školski kurikulum OŠ Poličnik za 2025./2026. godine

**Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove (godišnji izvedbeni odgojno- obrazovni plan i program rada za školsku godinu 2025./2026. i školski kurikulum) prema planu i programu koje je donijelo Ministarstvo znanosti, obrazovanja i sporta.

Strateške planove donose: Ministarstvo znanosti, obrazovanja i sporta te županije. Vertikalna usklađenja ciljeva i programa Ministarstva znanosti, obrazovanja i sporta odnosno županija s ciljevima i programima škola još nisu provedena.

Također, planovi se donose za školsku, a ne fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**Cilj provedbe programa u razdoblju 2026.-2028. i pokazatelji uspješnosti kojima će se mjeriti ostvarenje tih ciljeva**

*Pokazatelji uspješnosti*

|  |  |  |  |  |  |  |
| --- | --- | --- | --- | --- | --- | --- |
| Pokazateljrezultata | Definicija | Jedinica | Polaznavrijednost | Ciljanavrijednost(2026.)2015. | Ciljanavrijednost(2027.) | Ciljanavrijednost(2028.) |
| Povećanje broja školskih projekata/ priredbi/ manifestacija | Kroz ovakve aktivnosti učenike se potiče na izražavanje kreativnosti, talenata i sposobnosti. | Broj | 5 | 5 | 5 | 5 |

|  |  |  |  |  |  |  |
| --- | --- | --- | --- | --- | --- | --- |
| Pokazateljrezultata | Definicija | Jedinica | Polaznavrijednost | Ciljanavrijednost(2026.)2015. | Ciljanavrijednost(2027.) | Ciljanavrijednost(2028.) |
| Povećanje broja učenika koji su uključeni u različite školske projekte/ priredbe/manifestacije | Učenike se potiče na izražavanje kreativnosti, talenata i sposobnosti.Kroz ovakve aktivnosti testira se i kvaliteta rada nastavnika. |  Broj | 130 | 130 | 130 | 130 |

|  |  |  |  |  |  |  |
| --- | --- | --- | --- | --- | --- | --- |
| Pokazateljrezultata | Definicija | Jedinica | Polaznavrijednost | Ciljanavrijednost(2026.)2015. | Ciljanavrijednost(2027.) | Ciljanavrijednost(2028.) |
| Povećanje broja osvojenih mjesta (prva tri) na županijskim i državnim natjecanjima | Uz to što se učenike potiče na izražavanje sposobnosti, kroz ovakve aktivnosti testira se i kvaliteta rada nastavnika s nadarenim učenicima. | Broj | 2 | 2 | 2 | 2 |

Pokazatelji uspješnosti koji će prikazati ostvarenje obrazovnih i odgojnih ciljeva u trogodišnjem razdoblju biti će dobiveni analizom uspjeha učenika u nastavnim programima. Cilj koji se želi postići je manji broj negativnih ocjena, veći broj učenika uključenih u školske projekte i sudjelovanje većeg broja učenika na županijskim i državnim natjecanjima. Poticanje i razvoj pozitivnih vrijednosti i natjecateljskog duha, smanjenje neopravdanih izostanaka i manji broj izrečenih pedagoških mjera.

Rezultati koji se očekuju: bolji uspjeh učenika, manji broj negativnih ocjena i bolji uspjeh učenika na natjecanjima.

Učinci koji se očekuju: stručnim usavršavanjem učitelja i stručnih suradnika, poticanjem kvalitetnije komunikacije između učenika, nastavnika, stručnih suradnika i roditelja poboljšati odgojno obrazovni proces. A sve radi lakšeg uočavanje i rješavanje problema, smanjenje svih oblika vršnjačkog nasilja, stvaranje svijesti o vrijednosti učenja te kvalitetnije pripreme za život.

**Procjena i ishodište potrebnih sredstava za značajnije aktivnosti/projekte**

Izvori sredstava za financiranje rada škole su:

- Opći prihodi i primici, skupina 636, državni proračun za financiranje rashoda za zaposlene, obvezne udžbenike i lektirnu građu, prehranu učenika i zalihe menstrualnih potrepština;

- Opći prihodi i primici, skupina 671, regionalni proračun za financiranje materijalnih i financijskih rashoda i obnovu nefinancijske imovine

- Vlastiti prihodi, skupina 661, prihodi od najma školske sportske dvorane za poboljšanje učeničkog standarda, održavanje dvorane i financiranje materijalnih rashoda škole

- Prihodi za posebne namjene, skupina 652, sastoji se od prihoda od uplata djelatnika za školsku marendu, roditelja za osiguranje učenika i troškove popravka opreme

- Pomoći, skupina 636, iz proračuna Općine Poličnik za poboljšanje učeničkog standarda i financiranje materijalnih rashoda škole, te nabavu radnih bilježnica

 **636 Državni proračun-** iznos planiranog prihoda:

 2026.- 1.205.965,00 €

 2027.- 1.224.054,18 €

 2028.- 1.242.415,29 €

Prihodima iz državnog proračuna predviđeno je financiranje rashoda za zaposlene (plaće i doprinosi), ostalih rashoda za zaposlene ( pomoći, dar za djecu, jubilarne nagrade, otpremnine, regres, božićnica), naknade troškova zaposlenima- prijevoz na posao i s posla, nabava obveznih udžbenika za učenike i lektirne građe, prehrana učenika i zalihe menstrualnih potrepština.

 **671 Županijski proračun**-iznos planiranog prihoda:

 2026.- 117.328,32 €

 2027.- 119.088,24 €

 2028.- 120.874,57 €

Planirani prihodi iz županijskog proračuna doneseni su na temelju Uputa za izradu prijedloga proračuna i financijskog plana upravnih tijela, proračunskih i izvanproračunskih korisnika Zadarske županije za razdoblje 2026.-2028. - za materijalne i financijske rashode škole, koje osnivač osigurava iz decentraliziranih funkcija na temelju odluke o minimalnim financijskim sredstvima od strane RH.

Prihodima iz županijskog proračuna predviđeno je financiranje materijalnih i financijskih rashoda poslovanja škole, prvenstveno podmirenje ugovornih obveza škole za energente, zakupnine i najamnine (prijevoz učenika), tekuće režijske troškove i usluge, održavanje i popravak opreme, nabavu uredskog materijala, rashoda za stručno usavršavanje zaposlenika i ostale naknade troškova zaposlenika.

 **661** **Vlastiti prihodi -** iznos planiranog prihoda:

 2026.- 15.200,00 €

 2027. – 15.428,00 €

 2028.- 15.659,42 €

Vlastitim prihodima predviđeno je financiranje materijalnih rashoda koji proizlaze iz korištenja školske sportske dvorane, a ne mogu se pokriti minimalnim standardom. Kao i poboljšanje učeničkog standarda prema planu i programu rada škole.

**Prihod za posebne namjene:**

 2026. – 3.450,00 €

 2027. - 3.501,75 €

 2028. - 3.554,28 €

Namjenski prihodi od sufinanciranja obuhvaćaju prihode od uplata djelatnika za prehranu u školskoj kuhinji i uplate roditelja za osiguranje učenika, te prihode za financiranje troškova popravka oštećene opreme i udžbenika nastale od strane učenika.

 **636 Prihodi JLS- Općina Poličnik**

2026.- 41.500,00 €

 2027.- 42.122,50 €

 2028.- 42.754,34 €

Prihodima Općine Poličnik predviđeno je financiranje materijalnih rashoda i usluga za tekuće i investicijsko održavanje, financiranje priredbi i projekata, te nabavu radnih bilježnica za učenike.

**Izvještaj o postignutim ciljevima i rezultatima programa temeljenim na pokazateljima uspješnosti u 2025. godini**

Ostvareno je redovno odvijanje nastavnog procesa, realizirani su svi sadržaji predviđeni Godišnjim planom i programom rada škole i školskim kurikulumom. Osim toga:

* Učenici su uspješno završili nastavnu godinu,
* Učenici škole sudjelovali su na Međunarodnom matematičkom natjecanju „ Klokan bez granica“ i ekipno se natjecali u MAT LIGI
* Učenici su sudjelovali u natjecanje u informatici za učenike osnovnih i srednjih škola „DABAR“
* Realiziran je projekt Sjećanje na Vukovar i Škabrnju,
* Obilježena je vojno- redarstvena operacija Maslenica
* Obilježen je Europski školski sportski dan
* Obilježeni su „Dani kruha“
* Učenici su sudjelovali na državnoj smotri Lidrano, modelarskoj ligi i županijskim natjecanjima.
* Održano je natjecanje iz engleskog jezika, Spelling Bee
* Održana je „Dan škole“ i „Večer kazališta“ u MŠ Poličnik
* Odrađeni su sljedeći projekti: “ Dan sigurnijeg interneta“, Mjesec hrvatske knjige, Sigurno u školu s HAK-om, Abeceda prevencije, Alati za moderno doba

 Ravnatelj

 Elvis Alić, prof.

Predsjednica školskog odbora

Jadranka Štulić